KOMUNIKAZZJONI TAL-KUMMISSJONI

Avviż tal-Kummissjoni dwar il-kalkolu tal-kost tal-kapital għall-infrastruttura antika fil-kuntest tar-rieżami tal-Kummissjoni tan-notifiki nazzjonali fis-settur tal-komunikazzjoni elettronika tal-UE

(Test b’rilevanza għaż-ŻEE)

(2019/C 375/01)

1. Introduzzjoni

2. Id-WACC ikejjel il-kost tal-kapital tal-kumpaniji. F’konformità mat-teorija ekonomika ( 4 ) , il-kost tal-kapital huwa l-kost tal-opportunità li jsir investiment speċifiku minflok ma jsir investiment differenti b’riskju ugwali. Għalhekk, il-kost tal-kapital huwa r-rata ta’ redditu meħtieġa minn kumpanija biex tagħmel investiment partikolari. Il-kost tal-kapital jista’ jinqasam fil-kost tal-ekwità u fil-kost tad-dejn, skont is-sors tal-finanzjament.

3. L-ARN jużaw id-WACC fil-kuntest tar-regolar tal-operaturi indikati bħala li għandhom saħħa sinifikanti fis-suq (SMP). L-ARN jistgħu jimponu obbligi ta’ kontroll tal-prezzijiet għall-forniment ta’ tipi speċifiċi ta’ interkonnessjoni u/jew aċċess f’sitwazzjonijiet fejn ikun hemm nuqqas ta’ kompetizzjoni effettiva. F’każijiet ta’ kontrolli tal-prezzijiet, l-ARN għandhom iqisu l-investiment magħmul mill-operatur u jippermettu rata raġonevoli ta’ redditu. ( 5 )

4. Fil-kuntest tan-notifiki inklużi fl-Artikolu 7, il-Kummissjoni osservat diskrepanzi sinifikanti fl-istima tad-WACC għas-servizzi pprovduti minn netwerks ta’ komunikazzjoni elettronika. M’hemmx biss nuqqas ta’ konsistenza bejn l-Istati Membri iżda wkoll matul iż-żmien (jiġifieri l-istess ARN tuża metodi differenti fi żminijiet differenti). Il-Kummissjoni tqis li tali inkonsistenzi metodoloġiċi x’aktarx ixekklu l-inċentivi tal-investiment fis-Suq Uniku Diġitali ( 6 ) u jdgħajfu l-iżvilupp tas-suq intern billi jostakolaw il-ħolqien ta’ kundizzjonijiet konverġenti għal investiment f’netwerks ta’ komunikazzjoni elettronika ( 7 )

5. Il-Qafas għandu l-għan li jiżgura li l-ARN jikkontribwixxu għall-iżvilupp tas-suq intern billi jikkooperaw ma’ xulxin u mal-Kummissjoni sabiex jiġi żgurat l-iżvilupp ta’ prattika regolatorja konsistenti u l-applikazzjoni konsistenti tal-Qafas ( 8 ) . F’konformità mal-objettivi tal-Qafas, dan l-Avviż għandu l-għan li jżid il-konsistenza tal-kalkoli tad-WACC madwar l-Unjoni.

6. Il-kamp ta’ applikazzjoni tal-Avviż huwa limitat għall-kalkolu tad-WACC għall-infrastruttura antika. Għall-finijiet ta’ dan l-Avviż, infrastruttura antika tfisser infrastruttura ta’ operatur SMP li ma jkunx soġġett għal primjum tal-Aċċess tal-Ġenerazzjoni li Jmiss (NGA) ( 9 ) . L-Avviż ma jindirizzax l-applikabbiltà jew il-kalkolu tal-primjums tar-riskju tal-NGA u jeskludi kwalunkwe kunsiderazzjoni tal-adegwatezza tal-obbligi tal-kontroll tal-prezzijiet għal netwerks ġodda b’kapaċità għolja ħafna kif iddefiniti fl-Artikolu 2(2) tal-Kodiċi ( 10 )

7. Skont l-objettivi tal-Qafas, l-ARN, il-BEREC u l-Kummissjoni għandhom ilkoll jikkontribwixxu għall-iżvilupp tas-suq intern billi jippromwovu approċċi regolatorji konsistenti u l-applikazzjoni konsistenti tal-Qafas ( 11 ) . L-ARN għandhom japplikaw ukoll prinċipji regolatorji oġġettivi, trasparenti, mhux diskriminatorji u proporzjonati ( 12 )

8. F’konformità mal-objettivi tal-Qafas, dan l-Avviż huwa bbażat fuq l-erba’ prinċipji regolatorji li ġejjin: (i) il-konsistenza fil-metodoloġija li tintuża biex jiġu ddeterminati l-parametri fil-formula tad-WACC; (ii) il-prevedibbiltà regolatorja biex ikunu limitati varjazzjonijiet mhux mistennija fl-approċċ regolatorju u fil-valur tal-parametri tul iż-żmien; (iii) il-promozzjoni ta’ investiment u innovazzjoni effiċjenti f’infrastrutturi ġodda u mtejba, b’kunsiderazzjoni tar-riskju mġarrab mill-impriżi li jinvestu; u (iv) it-trasparenza tal-metodu biex tiġi ddeterminata r-rata raġonevoli ta’ redditu fuq l-investimenti tagħhom, filwaqt li tiġi evitata kumplessità bla bżonn.

9. Dan l-Avviż ifittex li jilħaq dawn l-objettivi u jikkontribwixxi għal ambjent regolatorju stabbli li jappoġġja investimenti effiċjenti f’netwerks tal-komunikazzjoni elettronika fl-Unjoni għall-benefiċċju tal-utenti aħħarin. Dan se jiskoraġġixxi d-distorsjoni tal-investimenti permezz ta’ inkonsistenzi fl-approċċi tal-ARN tul iż-żmien u madwar l-Unjoni, li jistgħu jagħmlu ħsara lill-funzjonament tas-Suq Uniku Diġitali.

10. B’dan l-Avviż, il-Kummissjoni tfittex li tipprovdi trasparenza u prevedibbiltà akbar tal-politika u t-teħid tad-deċiżjonijiet tagħha fil-qasam tar-regolamentazzjoni tal-komunikazzjonijiet elettroniċi. Abbażi tal-metodoloġija ta’ dan l-Avviż, il-valuri ta’ kull parametru tad-WACC se jiġu kkalkolati u ppubblikati kull sena. Il-Kummissjoni se tuża dawn il-valuri bħala referenza għar-rieżami tagħha tal-abbozz tal-miżuri nnotifikat skont l-Artikolu 7 tad-Direttiva Qafas.

11. Dan l-Avviż, flimkien mal-pubblikazzjoni annwali tal-valuri tal-parametri tad-WACC konsistenti miegħu, se jipprovdi trasparenza akbar rigward il-valutazzjoni tal-Kummissjoni tal-kost tal-kapital, meta din tkun element tal-miżuri nnotifikati lilha skont l-Artikolu 7 tad-Direttiva Qafas.

12. Dan l-Avviż u d-Dokument ta’ Ħidma tal-Persunal li jakkumpanjah huma mingħajr preġudizzju għall-interpretazzjoni li tista’ tingħata mill-Kummissjoni għall-kost tal-kapital f’setturi ekonomiċi oħra.

2. L-istima tal-kost medju ponderat tal-kapital (WACC)

13. Id-WACC huwa kkalkolat bħala l-medja ponderata tal-kost taż-żewġ sorsi ta’ finanzjament ta’ kumpanija: id-dejn u l-ekwità. Il-piżijiet jirriflettu s-sehem relattiv ta’ kull sors ta’ finanzjament fil-valur totali tad-ditta:

fejn:

— RE hija l-kost tal-ekwità;

— RD hija l-kost tad-dejn;

— E hija l-valur ta’ ekwità, filwaqt li hija s-sehem tal-ekwità fil-valur tal-kumpanija (D+E); u

— - D hija l-valur tad-dejn, filwaqt li hija s-sehem tad-dejn fil-valur tal-kumpanija (D+E).

2.1. Il-kost tal-ekwità

14. . L-ARN kollha fis-settur tal-komunikazzjoni elettronika jistmaw il-kost tal-ekwità billi jużaw is-CAPM. Ir-raġunijiet ewlenin għal dan huma s-sempliċità relattiva tal-kalkolu tiegħu u r-rekord twil tiegħu (meta mqabbel ma’ alternattivi). Il-kost tal-ekwità huwa r-redditu li kumpanija teħtieġ li tipprovdi lill-azzjonisti tagħha biex tikkumpensa għar-riskju li tinvesti/tipposjedi porzjon tal-kumpanija. Il-metodu li jintuża l-aktar biex jiġi stmat il-kost tal-ekwità huwa l-Mudell tal-Ipprezzar tal-Assi Kapitali (CAPM) ( 13 ) L-ARN kollha fis-settur tal-komunikazzjoni elettronika jistmaw il-kost tal-ekwità billi jużaw is-CAPM. Ir-raġunijiet ewlenin għal dan huma s-sempliċità relattiva tal-kalkolu tiegħu u r-rekord twil tiegħu (meta mqabbel ma’ alternattivi). ( 14 ) Il-Kummissjoni tqis dan bħala l-approċċ xieraq biex tiġi promossa metodoloġija prevedibbli u omoġenja bejn l-ARN kollha.

15. Skont is-CAPM, l-investituri f’suq kompetittiv huma lesti li jżommu ekwitajiet riskjużi jekk ir-redditu tagħhom ikun ogħla mir-redditu li jistgħu jiksbu fuq assi mingħajr riskju (ir-rata mingħajr riskju, RFR) ( 15 ) . Dan ir-redditu addizzjonali jissejjaħ primjum tar-riskju tas-suq jew primjum tar-riskju tal-ekwità (ERP) ( 16 )

16. Skont is-suppożizzjoni bażika tas-CAPM, ir-riskji jistgħu jinqasmu f’żewġ kategoriji: — Riskji speċifiċi jew diversifikabbli (17): ir-riskji li jistgħu jiġu eliminati permezz tad-diversifikazzjoni. Riskji speċifiċi li tipikament jaffettwaw ditta jew settur individwali, bħal bidla fil-prezz ta’ input li jintuża minn kumpanija jew settur. — Riskji sistematiċi jew mhux diversifikabbli (18): ir-riskji li jaffettwaw id-ditti kollha fl-ekonomija, eż. bidliet fir-rati tal-imgħax u livelli tal-prezzijiet jew xokkijiet makroekonomiċi ġenerali fin-naħa tad-domanda.

17. Fil-qafas tas-CAPM, ma għandhomx jitqiesu riskji speċifiċi jew diversifikabbli biex jiġi stmat il-kost tal-kapital. Dan minħabba li fi swieq kapitali effiċjenti, l-investituri għandhom ikunu jistgħu jnaqqsu tali riskji billi jkollhom portafoll ta’ investiment diversifikat ( 19 )

18. B’kuntrast ma’ dan, ir-riskji sistematiċi ma jistgħux jiġu diversifikati. Għal din ir-raġuni, fil-qafas tas-CAPM il-kost stmat tal-kapital jirrifletti biss il-kumpens għal riskji sistematiċi.

19. beta beta huwa inkluż sabiex jinkorpora s-sensittività speċifika tal-ekwità u sabiex din tiġi aġġustata għall-fluttwazzjonijiet tas-suq. Skont is-CAPM, il-kost tal-ekwità huwa s-somma tal-RFR u tal-ERP, immultiplikata bil-koeffiċjent ( 20 ) . Il-koeffiċjenthuwa inkluż sabiex jinkorpora s-sensittività speċifika tal-ekwità u sabiex din tiġi aġġustata għall-fluttwazzjonijiet tas-suq.

20. F’dan ir-rigward, fil-qafas tas-CAPM, il-kost tal-ekwità huwa kkalkulat kif ġej: RE = RFR + β × ERP fejn: — RE hija l-kost tal-ekwità; — L-RFR hija r-rata mingħajr riskju; — β hija l-beta; u — l-ERP huwa l-primjum tar-riskju tal-ekwità.

2.2. Il-kost tad-dejn

21. Il-kost tad-dejn jista’ titkejjel direttament bħala l-imgħax imħallas mill-kumpanija fuq id-dejn tagħha, iżda spiss jiġi espress bħala s-somma tal-RFR u primjum tad-dejn:

RD = RFR + Debt Premium

fejn:

— RD hija l-kost tad-dejn;

— L-RFR hija r-rata mingħajr riskju; u

— Il-primjum tad-dejn huwa r-redditu addizzjonali li s-selliefa jirrikjedu minn kumpanija b’riskju ta’ kreditu partikolari, minbarra l-RFR.

2.3. L-istima tal-parametri tad-WACC

22. Il-formula għall-istima tad-WACC hija kif ġej:

23. Hemm żewġ settijiet ta’ suppożizzjonijiet metodoloġiċi li jaffettwaw il-valuri tad-WACC stmati mill-ARN madwar l-Unjoni. Xi suppożizzjonijiet huma komuni għal diversi parametri (eż. it-tul tal-perjodu li fuqu tiġi kkalkolata l-medja) filwaqt li oħrajn huma speċifiċi għal parametru wieħed fil-formula tad-WACC (eż. l-aġġustament fl-istima tal-beta). Barra minn hekk, jeħtieġ li ssir distinzjoni bejn żewġ tipi ta’ parametri: dawk li jirriflettu l-kundizzjonijiet ekonomiċi ġenerali (l-RFR u l-ERP) u dawk li jirriflettu l-kundizzjonijiet li jaffettwaw kumpaniji speċifiċi (jew is-settur tal-industrija) (il-primjum tad-dejn, il-beta u l-proporzjon tad-dejn (gearing) ( 21 ) ).

24. It-taqsimiet li ġejjin jindirizzaw iż-żewġ settijiet ta’ suppożizzjonijiet metodoloġiċi: parametri komuni meta mqabbla ma’ parametri uniċi u kundizzjonijiet ekonomiċi ġenerali meta mqabbla ma’ kundizzjonijiet speċifiċi għall-kumpaniji.

3. Suppożizzjonijiet komuni għal diversi parametri tad-WACC

25. Is-subtaqsimiet li ġejjin jiddeskrivu suppożizzjonijiet li huma komuni għal diversi parametri tad-WACC.

3.1. It-tul tal-perjodu li fuqu tiġi kkalkolata l-medja

26. Il-perjodu li fuqu tiġi kkalkolata l-medja huwa t-tul tal-perjodu ta’ referenza li r-regolaturi jużaw biex jiksbu valur medju għall-RFR, il-beta u l-kost tad-dejn.

27. Sabiex tiġi żgurata l-konsistenza fl-istima tal-parametri tad-WACC, il-Kummissjoni tqis li huwa xieraq li jintuża l-istess perjodu li fuqu tiġi kkalkolata l-medja għall-parametri kollha. Il-perjodi itwal li fuqhom tiġi kkalkolata l-medja x’aktarx jippromwovu prevedibbiltà u stabbiltà akbar fil-valur tal-parametri, għalkemm bil-konsegwenza ta’ effiċjenza statika aktar baxxa. Perjodu li fuqu tiġi kkalkolata l-medja ta’ 5 snin, li huwa dak li jintuża l-aktar mill-ARN, x’aktarx isib bilanċ tajjeb bejn il-previdibbiltà u l-effiċjenza ( 22 )

3.2. Il-metodu għall-kalkolu tal-medja

28. Meta jiġu stmati l-parametri tad-WACC, ir-regolaturi jeħtieġ li jiddeċiedu liema metodu għall-kalkolu tal-medja għandu jintuża. Tipikament, jużaw (i) medja aritmetika, (ii) medja ġeometrika jew (iii) medjan.

29. Il-Kummissjoni tqis il-metodu tal-medja aritmetika bħala l-aktar xieraq biex jiġu stmati l-parametri tad-WACC. L-ewwel nett, l-użu ta’ metodu wieħed għall-kalkolu tal-medja x’aktarx li jkun aktar trasparenti għall-partijiet ikkonċernati minn kombinamenti ta’ diversi metodi. It-tieni nett, il-medja aritmetika hija l-approċċ li jintuża l-aktar u l-aktar wieħed faċli biex jiġi kkalkolat ( 23 )

3.3. Il-frekwenza tal-perjodu tal-kampjunar

30. L-osservazzjonijiet li jintużaw mir-regolaturi sabiex jistmaw l-RFR u l-primjum tal-beta u tad-dejn tipikament isiru kuljum, kull ġimgħa jew kull xahar. L-għażla tal-frekwenza tal-osservazzjonijiet, flimkien mat-tul tal-perjodu li fuqu tiġi kkalkolata l-medja, jiddeterminaw id-daqs tal-kampjun u għalhekk x’aktarx jinfluwenzaw il-valuri tal-parametri u, fl-aħħar mill-aħħar, il-valur finali tad-WACC.

31. L-użu tal-istess frekwenza ta’ osservazzjonijiet biex jiġu stmati l-parametri kollha jiżgura l-konsistenza. Frekwenza ta’ kull ġimgħa x’aktarx tkun għażla effiċjenti, minħabba li, flimkien ma’ perjodu li fuqu tiġi kkalkolata l-medja ta’ 5 snin, x’aktarx tipprovdi osservazzjonijiet suffiċjenti biex tinkiseb stima soda u biex jitnaqqsu l-problemi ta’ likwidità baxxa tal-ishma (jekk ikun hemm).

4. Parametri li jirriflettu l-kundizzjonijiet ekonomiċi ġenerali

32. Hemm żewġ parametri tad-WACC li jirriflettu l-kundizzjonijiet ekonomiċi ġenerali: ir-rata mingħajr riskju u l-primjum tar-riskju tal-ekwità.

4.1. Ir-rata mingħajr riskju (RFR)

33. L-RFR hija r-rata ta’ redditu mistennija fuq investiment mingħajr riskju. Sabiex investiment ikun mingħajr riskju, ir-riskju ta’ inadempjenza fuq il-pagamenti jeħtieġ li jkun żero u ma għandu jkun hemm l-ebda riskju ta’ riinvestiment (jiġifieri l-investitur jista’ jinvesti mill-ġdid pagamenti futuri tal-imgħax bl-istess rata ta’ redditu bħal fil-mument meta l-assi nxtara l-ewwel darba). Tipikament, l-ARN japprossimaw l-RFRs billi jużaw ir-rendimenti tal-bonds tal-gvern domestiċi.

34. Ir-rendimenti tal-bonds tal-gvern x’aktarx jirriflettu b’mod xieraq l-RFR domestika rispettiva. Il-Kummissjoni tqis li l-użu tal-bonds tal-gvern domestiċi, flimkien ma’ metodoloġija konsistenti, se jiżgura li differenzi fl-RFRs jirriflettu differenzi attwali fil-kundizzjonijiet ta’ finanzjament bejn l-Istati Membri.

35. L-ARN spiss jużaw bonds tal-gvern b’maturità residwa ( 24 ) ta’ 10 snin. Ir-rendimenti tal-bonds ta’ 10 snin għandhom it-tendenza li jkunu anqas volatili minn bonds fuq perjodu iqsar ta’ żmien u aktar konsistenti mat-tul ta’ żmien tal-investimenti fin-netwerks tal-komunikazzjoni elettronika. Il-Kummissjoni għalhekk tqishom bħala l-aktar punt ta’ riferiment xieraq għall-finijiet ta’ dan l-Avviż ( 25 )

4.2. Il-primjum tar-riskju tal-ekwità (ERP)

37. L-ERP huwa r-redditu mistenni fuq l-ekwitajiet minbarra l-RFR, jiġifieri l-imgħax addizzjonali mistenni għaż-żamma ta’ ekwitajiet b’riskju ogħla meta mqabbel mal-imgħax għaż-żamma ta’ assi mingħajr riskju. L-ERP jikkumpensa għar-riskju miżjud tal-investiment fl-ekwità aktar milli f’assi mingħajr riskju.

38. Il-Kummissjoni identifikat diskrepanzi fl-approċċi li jintużaw mir-regolaturi biex jiġi stmat l-ERP, b’xi wħud jużaw punt ta’ riferiment tal-UE, filwaqt li oħrajn jużaw ERP nazzjonali jew kombinament tat-tnejn. ERP mifrux mal-Unjoni kollha huwa konsistenti ma’ evidenza empirika li tissuġġerixxi li s-swieq finanzjarji fl-Unjoni qegħdin isiru dejjem aktar integrati (kif muri miż-żieda fil-korrelazzjoni tagħhom) u għalhekk għandhom ERPs konverġenti ( 28 ) . Dan huwa konsistenti wkoll mal-evidenza li tissuġġerixxi li l-investituri fis-settur tat-telekomunikazzjonijiet tal-UE ma jurux “preferenza għas-suq domestiku”, minħabba li sehem sinifikanti tal-azzjonisti tal-kumpaniji tal-komunikazzjoni elettronika huma ċittadini barranin ( 29 ) . Il-Kummissjoni għalhekk tqis li ERP wieħed mifrux mal-Unjoni kollha huwa xieraq għall-finijiet ta’ dan l-Avviż. Barra minn hekk, f’konformità mal-approċċ li jintuża l-aktar mir-regolaturi, il-Kummissjoni tqis li jkun xieraq li jiġi stmat dan l-ERP mifrux mal-Unjoni permezz ta’ serje storika ta’ primjums tas-suq fl-Istati Membri.

5. Parametri speċifiċi għall-kumpaniji

39. Xi parametri tad-WACC ikopru l-kundizzjonijiet ekonomiċi ġenerali (l-RFR u l-ERP) filwaqt li oħrajn (il-beta, il-proporzjon tad-dejn u l-primjum tad-dejn) jirriflettu l-kundizzjonijiet ekonomiċi tal-kumpanija speċifika li għaliha r-regolatur jistma d-WACC.

40. Sabiex jinkisbu l-valuri tal-parametri tad-WACC speċifiċi għall-kumpaniji, ir-regolaturi tipikament jiddependu fuq grupp ta’ kumpaniji tal-komunikazzjoni elettronika (“grupp tal-pari”), ġeneralment inkluż l-operatur(i) SMP nazzjonali tagħhom. L-ARN jużaw il-valuri tal-parametri tal-kumpaniji fil-grupp ta’ pari bħala referenza sabiex jiksbu l-valuri xierqa għal parametri speċifiċi għall-kumpaniji fil-miżuri regolatorji tagħhom.

41. L-ewwel pass importanti biex jiġu stmati l-parametri speċifiċi għall-kumpaniji huwa li tittieħed deċiżjoni dwar il-kriterji għall-għażla tal-kumpaniji li se jkunu parti mill-grupp ta’ pari.

5.1. Il-kriterji għall-għażla tal-grupp ta’ pari

42. Il-kumpaniji l-aktar xierqa biex jintgħażliu għall-grupp ta’ pari huma dawk elenkati fil-borża u li jkollhom ishma likwidi ( 30 ) . Barra minn hekk, il-kumpaniji li jipposjedu infrastruttura ta’ komunikazzjoni elettronika, minflok ma jikruha, u li għandhom l-operazzjonijiet ewlenin tagħhom fl-Unjoni huma l-aktar xierqa biex jiġi kkalkolat WACC skont l-għanijiet ta’ dan l-Avviż.

43. Kunsiderazzjonijiet tal-effiċjenza jiffavorixxu li l-grupp ta’ pari jiġi limitat għal kumpaniji bi klassifikazzjoni tal-kreditu tal-grad tal-investiment ( 31 ) u kumpaniji mhux involuti f’fużjonijiet u akkwiżizzjonijiet sostanzjali, billi dawn tal-aħħar jaffettwaw il-valur ta’ kumpanija b’modi mhux relatati mar-riskju sistematiku sottostanti tagħha.

44. Fil-qosor, il-kriterji li ġejjin ikunu konformi mal-prinċipji regolatorji ppreżentati f’dan l-Avviż. Il-kumpaniji magħżula għall-grupp ta’ pari: — huma elenkati fil-borża u għandhom ishma likwidi; — jipposjedu u jinvestu fl-infrastruttura tal-komunikazzjoni elettronika; — l-operazzjonijiet ewlenin tagħhom jinsabu fl-Unjoni; — għandhom klassifikazzjoni tal-kreditu tal-grad tal-investiment; u — mhumiex, jew ma kinux reċentement, involuti fi kwalunkwe fużjoni u akkwiżizzjoni sostanzjali.

5.2. Il-beta tal-ekwità

45. Fi ħdan il-qafas tas-CAPM, il-beta tal-ekwità jirrifletti r-riskju sistematiku li tiffaċċja kumpanija meta mqabbla mal-kumpanija medja fis-suq. Fil-prattika, il-beta tal-ekwità huwa stmat permezz ta’ analiżi ta’ rigressjoni, jiġifieri billi tiġi stmata l-korrelazzjoni bejn ir-redditi tas-sehem ta’ kumpanija u r-redditi ta’ indiċi tas-suq (li huwa maħsub biex japprossima l-ekonomija kollha).

47. Fl-istima tal-beta tal-ekwità, il-Kummissjoni ma tqisx li huwa xieraq li jsiru aġġustamenti ( 37 ) , peress li dawn x’aktarx ma jtejbux l-effiċjenza tal-istimatur tal-beta u jagħmlu l-istima kumplessa bla bżonn u anqas trasparenti.

48. Sabiex jitqabblu l-betas tal-kumpaniji fi ħdan il-grupp ta’ pari, jeħtieġ li l-betas tal-ekwità tagħhom jiġu kkonvertiti (mhux ingranati) f’betas tal-assi ( 38 ) . Il-betas tal-assi jirriflettu r-riskju sistematiku tal-kumpaniji, mingħajr riskju finanzjarju (jiġifieri r-riskju assoċjat mal-livell ta’ ingranaġġ finanzjarju). Formula sempliċi biex jinkisbu betas tal-assi minn betas tal-ekwità hija din li ġejja: fejn: — βA = asset beta — βD = debt beta — βE = equity beta — E = company's equity — D = company's net debt — V = company's value (E + D)

49. Hemm diffikultajiet prattiċi sinifikanti fl-istima tal-betas tad-dejn iżda l-valuri tipikament ivarjaw minn 0 sa 0,2 ( 39 ) . L-użu ta’ valur wieħed għall-beta tad-dejn inaqqas il-kumplessità u jtejjeb it-trasparenza tal-kalkolu tad-WACC. Jidher li valur intermedju tal-beta tad-dejn ta’ 0.1 huwa għażla raġonevoli.

50. Sabiex jiġi stmat id-WACC, il-beta tal-assi tal-grupp ta’ pari jiġi kkonvertit (lura) fil-beta tal-ekwità (jiġifieri jiżdied lura l-impatt tad-dejn fuq il-beta tal-kumpanija) permezz tal-formula ta’ hawn fuq, li, meta tiġi solvuta l-beta tal-ekwità, jirriżulta fi:

5.3. Il-proporzjon tad-dejn

51. Kif imsemmi hawn fuq, il-kumpaniji jistgħu jiffinanzjaw lilhom infushom permezz tad-dejn (D) jew l-ekwità (E). Is-somma tad-dejn u l-ekwità hija daqs il-valur tal-kumpanija (V):

V = D + E

52. ) jissejjaħ “proporzjon tad-dejn”. Il-proporzjon tad-dejn huwa proporzjon ta’ ingranaġġ. Dan juri sa liema punt kumpanija hija ffinanzjata minn selliefa għall-kuntrarju tal-azzjonisti. Is-sehem tad-dejn fil-valur tal-kumpanija (jiġifieri) jissejjaħ “proporzjon tad-dejn”. Il-proporzjon tad-dejn huwa proporzjon ta’ ingranaġġ. Dan juri sa liema punt kumpanija hija ffinanzjata minn selliefa għall-kuntrarju tal-azzjonisti.

53. ) u s-sehem tal-ekwità (jiġifieri ) jintużaw biex jiġu kkalkolati l-kost tad-dejn (jiġifieri ) u l-kost tal-ekwità (jiġifieri jew ) meta jiġi stmat id-WACC. Is-sehem tad-dejn (jiġifieri) u s-sehem tal-ekwità (jiġifieri) jintużaw biex jiġu kkalkolati l-kost tad-dejn (jiġifieri) u l-kost tal-ekwità (jiġifierijew) meta jiġi stmat id-WACC.

54. L-approċċ l-aktar komuni biex jiġi stmat il-proporzjon tad-dejn, li huwa meqjus xieraq għall-finijiet ta’ dan l-Avviż, huwa li jintuża l-valur kontabilistiku tad-dejn nett ta’ kumpanija, inkluż il-valur tal-lokazzjonijiet finanzjarji ( 40 )

5.4. Il-primjum tad-dejn u l-kost tad-dejn

55. Il-kost tad-dejn jista’ jitkejjel direttament bħala l-imgħax imħallas minn kumpanija fuq id-dejn tagħha jew indirettament bħala primjum fuq l-RFR.

56. Il-primjum tad-dejn jista’ jiġi stmat bħala l-firxa bejn l-RFR domestika u r-rendiment ta’ bonds korporattivi fit-tul (kemm jista’ jkun qrib il-maturità ta’ 10 snin li tintuża għall-RFR) ( 41 )

57. Għal raġunijiet ta’ konsistenza, il-Kummissjoni tqis li jkun aktar xieraq li l-kost tad-dejn (indirettament) jiġi stmat bħala s-somma tal-RFR u l-primjum tad-dejn.

6. Taxxi u inflazzjoni

It-trattament tat-taxxa tal-aspettattivi tad-dejn u tal-inflazzjoni jaffettwa d-WACC u b’hekk jeħtieġ li jiġi inkorporat fil-kalkolu tad-WACC.

6.1. Taxxi

58. L-imgħax fuq id-dejn huwa spiża li tista’ titnaqqas mit-taxxi għall-korporazzjonijiet. Id-WACC ta’ wara t-taxxa jammonta għal dan it-trattament favorevoli tat-taxxa tad-dejn kif ġej:

fejn:

— RE hija l-kost tal-ekwità u RD hija l-kost tad-dejn;

— u huma l-piżijiet tal-ekwità u tad-dejn, rispettivament, fuq il-valur tad-ditta; u

— Tc hija r-rata tat-taxxa marġinali.

59. ta’ wara t-taxxa ) qabel it-taxxa . Id-WACC ta’ qabel it-taxxa huwa kkalkolat billi d-WACC ta’ wara t-taxxa jiġi diviż permezz ta’ (1 – T c ), sabiex jitqiesu t-taxxi korporattivi, u jista’ jiġi espress kif ġej: L-ARN tipikament jgħollu l-kost tal-ekwità ( ( 42 ) – biex jissodisfaw ir-rekwiżiti tal-investituri tal-ekwità, kif stmat mis-CAPM – għal kost tal-ekwità ta’. Id-WACC ta’huwa kkalkolat billi d-WACC ta’jiġi diviż permezz ta’ (1 –), sabiex jitqiesu t-taxxi korporattivi, u jista’ jiġi espress kif ġej:

60. Il-Kummissjoni tqis li huwa xieraq li tintuża r-rata domestika tat-taxxa korporattiva rilevanti, li hija l-approċċ komuni adottat mill-ARN, biex jiġi stmat id-WACC ta’ qabel it-taxxa.

6.2. Inflazzjoni

61. reali . Tipikament hemm żewġ modi kif l-ARN iqisu l-inflazzjoni L-investituri jżidu ir-redditi tagħhom aġġustati għall-inflazzjoni jew dawk. Tipikament hemm żewġ modi kif l-ARN iqisu l-inflazzjoni ( 43 ) a) l-inflazzjoni hija kkumpensata permezz tal-indiċjar annwali tal-assi tal-kumpanija u huwa permess biss redditu reali tad-WACC; jew b) l-aspettattivi dwar l-inflazzjoni huma inklużi fir-redditu fuq il-kapital, permezz ta’ WACC nominali, mingħajr l-ebda aġġustament fil-bażi tal-assi tal-kumpanija.

62. L-ARN li jużaw l-ewwel approċċ tipikament jikkonvertu d-WACC nominali għad-WACC reali. Metodu wieħed komuni ta’ konverżjoni huwa l-ekwazzjoni Fisher:

fejn π hija r-rata tal-inflazzjoni.

63. Il-Kummissjoni tqis li huwa xieraq li tintuża stima ta’ inflazzjoni mifruxa maż-żona tal-euro kollha għall-Istati Membri taż-Żona tal-Euro; għall-Istati Membri barra miż-Żona tal-Euro, l-istimi tal-inflazzjoni nazzjonali jistgħu jkunu ġġustifikati. Fiż-żewġ każijiet, l-istimi li jħarsu ’l quddiem huma aktar xierqa u idealment ikopru perjodu ekwivalenti għall-maturità ta’ 10 snin tal-bonds tal-gvern li tintuża biex tiġi stmata l-RFR. Fil-prattika, huwa rari li jkun hemm tbassir dwar l-inflazzjoni ta’ 10 snin, u għalhekk jista’ jintuża tbassir fuq perjodu ta’ żmien iqsar (eż. tbassir dwar l-inflazzjoni 5 snin bil-quddiem mill-BĊE).

7. Ir-rwol tal-BEREC u tal-Kummissjoni fil-kalkolu tal-parametri tad-WACC

64. Fil-passi ta’ tħejjija li wasslu għall-adozzjoni tal-Avviż, is-servizzi tal-Kummissjoni ħadmu f’kooperazzjoni mill-qrib mal-BEREC. Fil-kuntest ta’ din il-kollaborazzjoni, il-Kummissjoni stiednet lill-BEREC biex jistma l-parametri tad-WACC b’mod konsistenti mal-approċċ deskritt f’din l-Avviż. Il-BEREC qabel li jistma l-valuri tal-parametri u li jippubblikahom fuq bażi annwali ( 44 ) . Dan se jiffaċilita ħafna l-ħidma tal-ARN fit-tħejjija tar-rieżamijiet perjodiċi tad-WACC u r-rieżami tal-Kummissjoni ta’ tali notifiki.

65. Fl-eżerċizzju tal-kalkolu annwali, il-BEREC, f’kollaborazzjoni mill-qrib mal-Kummissjoni, se jistma (i) il-parametri li jirriflettu l-kundizzjonijiet ekonomiċi ġenerali u (ii) il-parametri speċifiċi għall-kumpanija għall-grupp ta’ pari.

66. Fir-rigward tal-parametri li jirriflettu l-kundizzjonijiet ekonomiċi ġenerali, il-BEREC se jistma l-RFR għal kull Stat Membru u ERP wieħed mifrux mal-Unjoni kollha.

67. Fir-rigward tal-parametri speċifiċi għall-kumpaniji, il-BEREC se jħejji lista ta’ kumpaniji xierqa għall-grupp ta’ pari u se jistma l-beta tal-ekwità, il-proporzjon tad-dejn, il-primjum tad-dejn u l-kost tad-dejn għal kull kumpanija inkluża fil-lista. Barra minn hekk, il-BEREC se jiddeskrivi fatturi li jistgħu jiġġustifikaw lill-ARN jekk ineħħu kumpanija waħda jew aktar mil-lista biex iqisu l-ispeċifiċitajiet nazzjonali.

8. Frekwenza tar-rieżamijiet tad-WACC

68. L-ARN jistabbilixxu/jirrieżaminaw id-WACC b’perjodiċità differenti, li tvarja minn aktar minn darba fis-sena sa darba kull 4-5 snin. Din id-differenza fil-frekwenza hija waħda mill-fatturi wara d-differenzi fil-valuri tad-WACC bejn l-Istati Membri.

69. Iż-żieda tal-konsistenza fil-frekwenza tal-kalkoli tad-WACC bejn l-Istati Membri tnaqqas id-differenzi mhux iġġustifikati fil-valuri tad-WACC.

70. Il-Kummissjoni tqis li l-aġġornament tal-valur tad-WACC nazzjonali mill-anqas darba fis-sena huwa xieraq biex jitqiesu l-kundizzjonijiet ekonomiċi reċenti ( 45 )

9. Perjodu tranżitorju lejn l-adozzjoni tal-metodoloġija f’dan l-Avviż

71. Meta tkun qed tirrieżamina n-notifiki skont il-proċedura tal-Artikolu 7, il-Kummissjoni bħala regola se tuża l-metodoloġija deskritta f’dan l-Avviż mill-1 ta’ Lulju 2020. Madankollu, f’każijiet iġġustifikati u fuq it-talba tal-ARN notifikanti, il-Kummissjoni mhix se tibbaża r-rieżami tagħha tal-abbozz tal-miżuri fuq din il-metodoloġija matul perjodu tranżitorju sa sena (li jibda mill-1 ta’ Lulju 2020) ( 46 ) . Pereżempju, dan jista’ jkun iġġustifikat meta r-rieżami bbażat fuq din il-metodoloġija, jekk applikat mir-regolatur nazzjonali, jirriżulta f’bidliet sinifikanti fil-valur tad-WACC li jdgħajfu l-istabbiltà regolatorja u l-prevedibbiltà. Matul il-perjodu tranżitorju ta’ sena, il-Kummissjoni se tqis ukoll jekk ikunx disponibbli s-sett sħiħ ta’ parametri tad-WACC li jrid jiġi ppubblikat mill-BEREC u l-possibiltà għall-ARN li jiddependu fuq dawk il-parametri fl-analiżi tagħhom.

(1) Id-WACC jirrappreżenta l-valur li għalih l-investitur jeħtieġ li jiġi kkumpensat għal investiment. Fil-kuntest tar-regolamentazzjoni dwar it-telekomunikazzjonijiet, id-WACC jiġi kkalkolat mill-awtorità regolatorja nazzjonali rilevanti u jiżdied mal-prezz bl-ingrossa massimu permess li l-operatur regolat jista’ jitlob biex jaċċessa l-infrastruttura tiegħu. Għal spjegazzjoni komprensiva tal-kunċett tad-WACC, ara t-taqsima 2 fid-Dokument ta’ ħidma tal-persunal li jakkumpanja dan l-Avviż.

(2) Il-qafas regolatorju li bħalissa huwa fis-seħħ jikkonsisti minn (i) id-Direttiva 2002/21/KE tal-Parlament Ewropew u tal-Kunsill tas-7 ta’ Marzu 2002 dwar kwadru regolatorju komuni għan-networks ta’ komunikazzjonijiet u servizzi elettroniċi (Direttiva Kwadru) (ĠU L 108, 24.4.2002, p. 33), kif emendata mid-Direttiva 2009/140/KE (ĠU L 337, 18.12.2009, p. 37), u r-Regolament (KE) Nru 544/2009 (ĠU L 167, 29.6.2009, p. 12); (ii) id-Direttiva 2002/20/KE tal-Parlament Ewropew u tal-Kunsill tas-7 ta’ Marzu 2002 dwar l-awtorizzazzjoni ta’ networks u servizzi ta’ komunikazzjonijiet elettroniċi (Direttiva ta’ Awtorizzazzjoni) (ĠU L 108, 24.4.2002, p. 21); (iii) id-Direttiva 2002/19/KE tal-Parlament Ewropew u tal-Kunsill tas-7 ta’ Marzu 2002 dwar l-aċċess għal, u l-interkonnessjoni ta’, networks ta’ komunikazzjonijiet elettroniċi u faċilitajiet assoċjati (Direttiva tal-Aċċess) (ĠU L 108, 24.4.2002, p. 7); (iv) id-Direttiva 2002/22/KE tal-Parlament Ewropew u tal-Kunsill tas-7 ta’ Marzu 2002 dwar servizz universali u d-drittijiet tal-utenti li jirrelataw ma’ networks u servizzi ta’ komunikazzjonijiet elettroniċi (Direttiva Servizz Universali) (ĠU L 108, 24.4.2002, p. 51) u (v) ir-Regolament (UE) Nru 531/2012 tal-Parlament Ewropew u tal-Kunsill tat-13 ta’ Ġunju 2012 dwar roaming fuq netwerks pubbliċi ta’ komunikazzjoni mobbli fi ħdan l-Unjoni (ĠU L 172, 30.6.2012, p. 10), kif emendat mir-Regolament (UE) 2015/2120 tal-Parlament Ewropew u tal-Kunsill tal-25 ta’ Novembru 2015 (ĠU L 310, 26.11.2015, p. 1) u r-Regolament (UE) 2017/920 tal-Parlament Ewropew u tal-Kunsill tas-17 ta’ Mejju 2017 (ĠU L 147, 9.6.2017, p. 1).

(3) Id-Direttiva (UE) 2018/1972 tal-Parlament Ewropew u tal-Kunsill tal-11 ta’ Diċembru 2018 li tistabbilixxi l-Kodiċi Ewropew għall-Komunikazzjonijiet Elettroniċi (il-Kodiċi) (ĠU L 231, 17.12.2018, p. 36). Skont l-Artikolu 124(1) tal-Kodiċi, l-Istati Membri huma meħtieġa jadottaw miżuri nazzjonali ta’ traspożizzjoni sal-21 ta’ Diċembru 2020 u japplikawhom minn dik id-data. Ir-referenzi f’liġijiet, regolamenti u dispożizzjonijiet amministrattivi eżistenti għad-Direttiva mħassra bil-Kodiċi għandhom jitqiesu bħala referenzi għall-Kodiċi.

(4) Ara pereżempju Brealey, Myers, Allen (2014), “Principles of Corporate Finance”, McGraw Hill, Kapitolu 9.

(5) Skont l-Artikolu 13 tad-Direttiva Kwadru. Ara wkoll ir-Rakkomandazzjoni tal-Kummissjoni 2013/466/UE tal-11 ta’ Settembru 2013 dwar obbligi mhux diskriminatorji konsistenti u metodoloġiji tal-ikkostjar li jippromwovu l-kompetizzjoni u jtejbu l-ambjent tal-investiment fil-broadband (ĠU L 251, 21.9.2013, p. 13), dwar ċirkostanzi li fihom il-flessibbiltà tal-prezzijiet bl-ingrossa tista’ tkun iġġustifikata u, mill-21 ta’ Diċembru 2020, l-Artikolu 74 tal-Kodiċi.

(6) L-Istrateġija għal Suq Uniku Diġitali (https://ec.europa.eu/digital-single-market/en/policies/shaping-digital-single-market) għandha l-għan li tiżgura l-aċċess għal attivitajiet online għall-individwi u n-negozji skont kundizzjonijiet ta’ kompetizzjoni ġusta, protezzjoni tal-konsumatur u tad-data.

(7) Skont l-objettivi stipulati fl-Artikolu 8(2)(b) u 8(2)(c) tad-Direttiva Kwadru.

(8) Skont l-objettiv stabbilit fl-Artikoli 7(2) u 8(3)(d) tad-Direttiva Kwadru.

(9) L-Avviż ma jippreġudikax jekk primjums addizzjonali għal investimenti speċifiċi (eż. netwerks ta’ aċċess tal-ġenerazzjoni li jmiss) humiex iġġustifikati. Dwar din il-kwistjoni, ara r-Rakkomandazzjoni tal-Kummissjoni 2010/572/UE tal-20 ta’ Settembru 2010 dwar l-aċċess irregolat għan-Netwerks ta’ Aċċess tal-Ġenerazzjoni li Jmiss (NGA) (Rakkomandazzjoni dwar l-NGA) (ĠU L 251, 25.9.2010, p. 35), b’mod partikolari l-punt 25 u l-Anness I. Il-profil aktar baxx tar-riskju tal-investiment f’FTTN/VDSL (meta mqabbel mal-fibra sad-dar) huwa diskuss fit-taqsima 6 tal-Anness I tar-Rakkomandazzjoni dwar l-NGA. F’tali każijiet, in-netwerks tal-NGA jaqgħu fil-kamp ta’ applikazzjoni tal-infrastruttura antika.

(10) Il-Kodiċi inkariga lill-Korp ta’ Regolaturi Ewropej tal-Komunikazzjonijiet Elettroniċi (BEREC) biex sal-21 ta’ Diċembru 2020 joħroġ linji gwida dwar il-kriterji li għandu jissodisfa netwerk biex jitqies bħala netwerk b’kapaċità għolja ħafna. Barra minn hekk, il-Kodiċi jinkludi diversi dispożizzjonijiet dwar il-proċess ta’ migrazzjoni minn infrastruttura antika għal netwerks ġodda b’kapaċità għolja ħafna, pereżempju, fl-Artikolu 81.

(11) Ara l-Artikolu 8(3)(d) u 8(5)(a) tad-Direttiva Kwadru.

(12) Ara l-Artikolu 8(5) tad-Direttiva Kwadru.

(13) W.F. Sharpe, “Capital Asset Prices: A Theory of Market Equilibrium under Conditions of Risk”, The Journal of Finance, Vol. 19 (Settembru 1964), pp. 425-442; u J. Lintner, “The Valuation of Risk Assets and the Selection of Risky Investments in Stock Portfolios and Capital Budgets”, The Review of Economics and Statistics, Vol. 47 (Frar 1965), pp. 13-37.

(14) Għal aktar dettalji, ara t-taqsima 2.1 tad-Dokument ta’ ħidma tal-persunal li jakkumpanja dan l-Avviż.

(15) Ir-redditu meħtieġ mill-investituri fuq investiment mingħajr riskju.

(16) Ir-redditu ogħla mill-RFR mistenni mill-investituri għar-riskju addizzjonali involut f’investiment fis-suq.

(17) Ir-riskji speċifiċi jistgħu jissejħu wkoll bħala riskji mhux sistematiċi, riskji residwi, riskji uniċi jew riskji diversifikabbli.

(18) Ir-riskji mhux diversifikabbli jistgħu jissejħu wkoll bħala riskji tas-suq, riskji sistematiċi jew riskji mhux diversifikabbli.

(19) Xogħlijiet ta’ diversifikazzjoni minħabba li l-prezzijiet ta’ stokkijiet differenti ma jiċċaqilqux eżattament flimkien (minn perspettiva statistika, il-bidliet fil-prezz tal-istokk huma korrelati mhux b'mod perfett). F’portafoll ta’ investimenti diversifikati, il-movimenti f’assi individwali x’aktarx li jiġu kkumpensati b’movimenti ta’ assi oħra fil-portafoll fuq perjodu twil ta’ żmien.

(20) Il-beta huwa l-kovarjanza bejn ir-redditu ta’ assi (tipikament, il-valur tas-suq tal-kumpanija) u r-redditu tas-suq (tipikament, il-valur tas-suq ta’ indiċi tal-istokk li jittieħed biex jirrappreżenta s-suq jew l-ekonomija kollha) diviż bil-varjanza tar-redditu tas-suq. Ishma b’betas akbar minn 1,0 jamplifikaw il-moviment kollu fis-suq filwaqt li dawk b’betas bejn 0 u 1,0 inaqqsu l-moviment ġenerali fis-suq. Pereżempju, beta ta’ 0,5 ifisser li jekk is-suq jonqos b’1 %, wieħed jistenna li l-valur tal-investiment jonqos b’0,5 %. Beta ta’ 1,5 ifisser li jekk is-suq jonqos b’1 %, wieħed jistenna li l-valur tal-investiment jonqos b’1,5 %.

(21) Il-proporzjon tad-dejn huwa miżura tal-ingranaġġ finanzjarju ta’ kumpanija. Dan iqabbel l-ammont tal-finanzjament tad-dejn mal-ammont tal-ekwità tas-sid. Il-proporzjon tad-dejn jiddetermina l-piż tal-kost tad-dejn u l-kost tal-ekwità fid-WACC. Il-proporzjon tad-dejn huwa spjegat aktar fit-taqsima 5.3 ta’ dan l-Avviż.

(22) Għal aktar dettalji, ara t-taqsima 5.1.1 (b’mod partikolari 5.1.1.4) tad-Dokument ta’ ħidma tal-persunal li jakkumpanja dan l-Avviż.

(23) Ara t-taqsima 5.1.2 tad-Dokument ta’ ħidma tal-persunal li jakkumpanja dan l-Avviż.

(24) Il-maturità residwa hija l-bqija taż-żmien sal-ħlas lura tal-bond. Matul l-Avviż kollu, il-maturità tal-bonds tirreferi għall-maturità tal-bonds residwi.

(25) Ara t-taqsima 5.2.1.3 u t-taqsima 5.2.1.4 tad-Dokument ta’ ħidma tal-persunal li jakkumpanja dan l-Avviż.

(26) Kull xahar il-Eurostat jippubblika r-rendimenti tal-bonds tal-gvern ta’ 10 snin għal kull Stat Membru (ara https://ec.europa.eu/eurostat/tgm/table.do?tab=table&plugin=1&language=en&pcode=teimf050).

(27) Ara t-taqsima 5.2.2 tad-Dokument ta’ ħidma tal-persunal li jakkumpanja dan l-Avviż.

(28) Ara t-taqsima 5.2.1.3 u t-taqsima 5.2.1.4 tad-Dokument ta’ ħidma tal-persunal li jakkumpanja dan l-Avviż.

(29) Ara t-taqsima 5.2.2.3 tad-Dokument ta’ ħidma tal-persunal li jakkumpanja dan l-Avviż.

(30) Ishma nnegozjati bi ftit jistgħu ma jiżvelawx il-valur korrett u aġġornat tal-kumpaniji sottostanti minħabba li ma jistgħux jinbiegħu faċilment mingħajr bidla sinifikanti fil-prezz. Dawn għandhom ukoll it-tendenza li jkunu aktar volatili minn dawk likwidi.

(31) Il-klassifikazzjoni tal-kreditu tal-grad tal-investiment tiddependi fuq l-aġenzija tal-klassifikazzjoni tal-kreditu speċifika: din tikkorrispondi għal klassifikazzjonijiet minn Aaa sa Baa3 fil-każ ta’ Moody’s u għal klassifikazzjonijiet minn AAA sa BBB fil-każ ta’ Standard and Poor’s.

(32) Ara t-taqsima 5.3.3.2 tad-Dokument ta’ ħidma tal-persunal li jakkumpanja dan l-Avviż.

(33) https://www.stoxx.com/index-details?symbol=BKXP.

(34) http://us.spindices.com/indices/equity/sp-europe-350.

(35) https://www.stoxx.com/index-details?symbol=sx5e.

(36) https://www.msci.com/europe.

(37) L-aġġustamenti tradizzjonali fil-beta tal-ekwità huma dawk proposti minn Dimson (li jikkoreġu distorsjonijiet fl-istima tal-beta meta jintużaw redditi ta’ kuljum minħabba nuqqas ta’ qbil bejn bidliet fl-indiċi tas-suq u ż-żmien sabiex l-istokk tal-kumpanija jirreaġixxi għal dawn); Blume (fuq perjodu twil ta’ żmien, il-beta tal-kumpaniji għandu jxaqleb lejn valur ta’ 1); jew Vasicek (fuq perjodu twil ta’ żmien, il-beta tal-kumpaniji għandu jxaqleb lejn medja tal-industrija).

(38) Il-konverżjoni (mingħajr ingranaġġ) tneħħi l-impatt tad-dejn fuq il-beta tal-ekwità (jew ingranat). Fi kliem ieħor, il-beta tal-assi jitneħħa mill-istruttura ta’ finanzjament speċifika ta’ kumpanija, u b’hekk ikun jista’ jsir tqabbil bejn il-betas ta’ kumpaniji differenti (irrispettivament mill-istrutturi ta’ finanzjament individwali tagħhom).

(39) Ara The Brattle Group, “Review of approaches to estimate a reasonable rate of return for investments in electronic communications networks in regulatory proceedings and options for EU harmonization”, rapport finali ppubblikat fl-14 ta’ Lulju 2016, p. 88, disponibbli fuq https://op.europa.eu/mt/publication-detail/-/publication/da1cbe44-4a4e-11e6-9c64-01aa75ed71a1

(40) Ara t-taqsima 5.3.4 tad-Dokument ta’ ħidma tal-persunal li jakkumpanja dan l-Avviż.

(41) Ara t-taqsima 5.3.5 tad-Dokument ta’ ħidma tal-persunal li jakkumpanja dan l-Avviż, u l-letteratura msemmija fih.

(42) Ara t-taqsima 5.4.1 tad-Dokument ta’ ħidma tal-persunal li jakkumpanja dan l-Avviż.

(43) Ara t-taqsima 5.4 tad-Dokument ta’ ħidma tal-persunal li jakkumpanja dan l-Avviż.

(44) Fit-38 Laqgħa Plenarja Ordinarja tal-Bord tar-Regolaturi li saret bejn is-7 u t-8 ta’ Marzu 2019, il-BEREC qabel li jikkalkula l-parametri tad-WACC (il-BEREC ippreveda li jikkalkula r-rata mingħajr riskju u l-primjum tar-riskju tal-ekwità diġà fl-2019 u l-beta, il-proporzjon tad-dejn u l-kost tad-dejn mill-2020). Sadanittant il-BEREC iqis li se jkun jista’ jippubblika s-sett sħiħ ta’ parametri rilevanti sa nofs l-2020. Il-konklużjonijiet ta’ din il-laqgħa (BoR (19) 45) huma disponibbli fuq

https://berec.europa.eu/eng/document_register/subject_matter/berec/board_of_regulators_meetings/meeting_conclusions/8549-conclusions-of-the-38th-berec-board-of-regulators-plenary-meetings-on-7-8-march-2019-in-budapest-hungary

(45) Ara t-taqsima 8 tad-Dokument ta’ ħidma tal-persunal li jakkumpanja dan l-Avviż.

(46) Ara t-taqsima 9 tad-Dokument ta’ ħidma tal-persunal li jakkumpanja dan l-Avviż.